PROOEMIUM. 
„Res ardua , vetustis novitatem dare , novis auctoritas 
tem , obsoletis nitorem , fastiditis gratiam , dubiis fidem 9 
omnibus vero naturam et naturae suae omnia. u 
Rediit tamen animus cum propositi mei integrita- 
tem consiliumque, scientiae modo fructum spectans, 
considerarem et perpenderem. 
In isto igitur museo quum coepissem schedas, qua* 
mecum gessi manu scriptas , percurrere ac critico cul- 
tro tractare, comparando quae scripseram cum rebus 
ipsis quas descripseram : multa sane, quae adhuc aenig- 
matis instar mentem meam luserant, neque plane a me 
intelligi poterant, quamvis omnem conjecturae vim 
impenderem ad divinanda ea, subito inclaruere, multi- 
que errores qui de aevo ad aevum serpunt et propa- 
gantur in libris virorum doctorum umbratilium, veluti 
nubes oculis deciderunt ac subsidentes sensibus meis 
inspectionem quasi veritatis et intelligentiam praebue- 
runt. 
Qui rerum naturam ex ipsa rerum natura cognoscere 
atque intelligere nititur, non ex doctrinis mente tan- 
tum conceptis, non majore gaudio affici potest, quam 
ubi tales errores, qui a compilatoribus naturae injiciun- 
tur eamque parasitarum instar obtorquent et strangu- 
lant, ab ipso inveniuntur, nudantur, delentur. Proinde, 
ut omnia, quibus naturam magis illustrari posse spe- 
rat, adhibet et impendit pro virium suarum scientiae- 
oue ratione et copia, neque ullius in hunc finem ope- 
rae eum poenitet, ita summo moerore et dolore move- 
tur, quum videt permultos eorum, quibus fortuna fa- 
vente licuit licetque naturam rerum latissimo circuitu 
ac nullis fere finibus circumscriptam intueri, foedissimo 
tamen ingenio ductos ita eam tractare, ut ipsam, alii 
puerorum alii feneratorum in modum, sive ludicro 
sive lucro adhibeant, atque sic, quae nobis numen quod- 
dam benignum praestantissima in hoc terrarum orbe 
dedit, scientias et artes , vilissiinis affectibus inservire 
jubeant. 
